CELEX: 32017D0728
Language: fi
Date: 2017-04-20 00:00:00
Title: Komission täytäntöönpanopäätös (EU) 2017/728, annettu 20 päivänä huhtikuuta 2017, valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta, annetun täytäntöönpanopäätöksen 2013/92/EU muuttamisesta (tiedoksiannettu numerolla C(2017) 2429)

25.4.2017   
               
               
                  FI
               
               
                  Euroopan unionin virallinen lehti
               
               
                  L 107/33
               
            KOMISSION TÄYTÄNTÖÖNPANOPÄÄTÖS (EU) 2017/728,
      annettu 20 päivänä huhtikuuta 2017,
      valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta, annetun täytäntöönpanopäätöksen 2013/92/EU muuttamisesta
      
         
            (tiedoksiannettu numerolla C(2017) 2429)
         
      
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
      sekä katsoo seuraavaa:
      
                  (1)
               
               
                  Komission täytäntöönpanopäätöksessä 2013/92/EU (2) säädetään valvonnasta, kasvien terveystarkastuksista ja toimenpiteistä, jotka on toteutettava tiettyjen Kiinasta peräisin olevien tavaroiden kuljetuksessa tosiasiallisesti käytettävän puisen pakkausmateriaalin osalta.
               
            
                  (2)
               
               
                  Täytäntöönpanopäätöksen 2013/92/EU soveltaminen on osoittanut, että tiettyjen Kiinasta peräisin olevien tavaroiden kuljetuksessa käytettävästä puisesta pakkausmateriaalista aiheutuu edelleen kasvinterveysriski unionissa. Sen vuoksi olisi jatkettava täytäntöönpanopäätöksessä säädettyjen valvonnan, kasvien terveystarkastusten ja toimenpiteiden soveltamista 31 päivään heinäkuuta 2018 ja vahvistettava sitä vastaavasti päivä, johon mennessä jäsenvaltioiden on raportoitava tuonnin yhteydessä tehdyistä kasvinterveydellisistä tarkastuksista.
               
            
                  (3)
               
               
                  Komission täytäntöönpanoasetuksella (EU) 2016/1821 (3) on päivitetty yhdistetyn nimikkeistön koodeja tiettyjen tuotteiden osalta. Täytäntöönpanopäätöksen 2013/92/EU liitteissä I ja II esitetyt raportointimallit olisi sen vuoksi saatettava päivitetyn nimikkeistön mukaisiksi.
               
            
                  (4)
               
               
                  Sen vuoksi päätöstä 2013/92/EU olisi muutettava.
               
            
                  (5)
               
               
                  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan täytäntöönpanopäätös 2013/92/EU seuraavasti:
      
                  1)
               
               
                  Korvataan 5 artikla seuraavasti:
                  ”5 artikla
                  Raportointi
                  Jäsenvaltioiden on ilmoitettava komissiolle tämän päätöksen 2 ja 3 artiklan mukaisesti tehtyjen kasvien terveystarkastusten määrä ja tulokset viimeistään 31 päivänä heinäkuuta 2017 siltä osin kuin on kyse 1 päivän huhtikuuta 2016 ja 31 päivän maaliskuuta 2017 välisestä ajanjaksosta ja viimeistään 30 päivänä huhtikuuta 2018 siltä osin kuin on kyse 1 päivän huhtikuuta 2017 ja 31 päivän maaliskuuta 2018 välisestä ajanjaksosta, sanotun kuitenkaan rajoittamatta komission direktiivin 94/3/EY (*1) soveltamista. Jäsenvaltioiden on käytettävä tarkoitukseen liitteessä II esitettyä raportointimallia.
                  
                     (*1)  Komission direktiivi 94/3/EY, annettu 21 päivänä tammikuuta 1994, kolmannesta maasta tulevan välittömästi kasvien terveyttä uhkaavan lähetyksen tai haitallisen organismin pysäyttämistä koskevasta ilmoitusmenettelystä (EYVL L 32, 5.2.1994, s. 37).”"
						
               
            
                  2)
               
               
                  Korvataan 7 artiklan toinen kohta seuraavasti:
                  ”Sen 1–4 artiklaa sovelletaan 31 päivään heinäkuuta 2018.”
               
            
                  3)
               
               
                  Muutetaan liitteet I ja II tämän päätöksen liitteen mukaisesti.
               
            2 artikla
      Tämä päätös on osoitettu kaikille jäsenvaltioille.
      
         Tehty Brysselissä 20 päivänä huhtikuuta 2017.
         
            
               Komission puolesta
            
            Vytenis ANDRIUKAITIS
            
               Komission jäsen
            
         
      
      
         (1)  EYVL L 169, 10.7.2000, s. 1.
      
         (2)  Komission täytäntöönpanopäätös 2013/92/EU, annettu 18 päivänä helmikuuta 2013, valvonnasta, kasvien terveystarkastuksista ja toimenpiteistä, jotka on toteutettava Kiinasta peräisin olevien erikseen määriteltyjen tavaroiden kuljetuksessa tosiasiallisesti käytettävän puisen pakkausmateriaalin osalta (EUVL L 47, 20.2.2013, s. 74).
      
         (3)  Komission täytäntöönpanoasetus (EU) 2016/1821, annettu 6 päivänä lokakuuta 2016, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 294, 28.10.2016, s. 1).
      
         LIITE
         
                     1.
                  
                  
                     Korvataan täytäntöönpanopäätöksen 2013/92/EU liitteessä I olevan taulukon kahdeksannella rivillä oleva numero 6908 numerolla 6907.
                  
               
                     2.
                  
                  
                     Korvataan täytäntöönpanopäätöksen 2013/92/EU liitteessä II olevan taulukon kahdeksannessa sarakkeessa oleva numero 6908 numerolla 6907.